2021. gada 31. maijā Rīkojums Nr. 352

Rīgā (prot. Nr. 44 3. §)

**Par atļauju Aizsardzības ministrijai uzņemties valsts budžeta ilgtermiņa saistības, lai veiktu iemaksas Eiropas Aizsardzības fonda projekta "Modulāras bezpilota sistēmas" ietvaros** **2021.–2023. gadā**

1. Lai Eiropas Aizsardzības fonda projekta "Modulāras bezpilota sistēmas" ietvaros veiktu iemaksas Igaunijas Republikas Finanšu ministrijai, atļaut Aizsardzības ministrijai uzņemties valsts budžeta ilgtermiņa saistības valsts budžeta programmas 30.00.00 "Valsts aizsardzības politikas realizācija" ilgtermiņa saistību sadaļā "Maksājumi starptautiskajās institūcijās un programmās" 2021. gadā ne vairāk kā 36 300 *euro* apmērā, 2022. gadā ne vairāk kā 36 300 *euro* apmērā un 2023. gadā ne vairāk kā 12 500 *euro* apmērā.

2. Aizsardzības ministrijai šā rīkojuma 1. punktā minētās iemaksas veikt no piešķirtajiem valsts budžeta līdzekļiem.

Ministru prezidents A. K. Kariņš

Ministru prezidenta biedra,

aizsardzības ministra vietā –

vides aizsardzības un

reģionālās attīstības ministrs A. T. Plešs